ROMÂNIA

JUDEŢUL MUREŞ

COMUNA ACĂŢARI

CONSILIUL LOCAL

H O T Ă R Â R E A NR.50

din 17 septembrie 2024

privind acordul Consiliului local de dare în folosință cu titlu gratuit a sălii de sport aferentă Centrului de Sport și Agrement Acățari

către Clubul Sportiv Kyokushin Centrura Neagră Dojo Mureș

Consiliul local al comunei Acățari,

Văzând cererea nr.5741/2024 adresată Consiliului local Acățari de către Clubul Sportiv Kyokushin Centrura Neagră Dojo Mureș,

Având în vedere referatul de aprobare a Primarului comunei Acățari nr.5987/2024 , raportul compartimentului de resort nr. 5991/2024,

În conformitate cu prevederile art.297, alin.(1) lit”d”, art.362 alin.(2) și art.349 din Ordonanța de Urgență nr. 57 din 3 iulie 2019, privind Codul administrativ,cu modificările și completările ulterioare,

Ținând cont de prevederile art. 553 alin.(4) coroborat cu prevederile art.874 din Legea nr.287/2009,privind Codul Civil ,republicată cu modificările și completările ulterioare,

Luând în considerare Închiererea Civilă din Ședința Camerei de Consiliul din data de 18 iunie 2024 a Judecătoriei Târgu Mureș,

Văzând prevederile art.7 din Legea nr. 52/2003 privind transparența decizională în administrația publică,republicată,cu modificările și completările ulterioare,

În temeiul art.196,alin.(1),lit.”a”, coroborat cu prevederile art.243, alin.(1),lit. ”a” din OUG nr.57/2019, privind Codul Administrativ cu modificările și completările ulterioare;

H o t ă r â ș t e:

**Art.1**.- Se aprobă darea în folosință cu titlu gratuit a sălii de sport aferentă Bazei Sportive Acățari, identificat în anexa 9, din Hotărârea Guvernului României nr.964/2002, privind însușirea inventarului domeniului public al comunei Acățari, către Clubul Sportiv Kyokushin Centrura Neagră Dojo Mureș, cu sediul ales în comuna Livezeni, str.Pădurii nr.30A, județul Mureș,având CIF 5039/436, pentru desfășurarea antrenamentelor de arte marțiale,conform următorului program:

Luni: orele: 17,00-19,00

Miercuri: orele :17,00-19,00

Sâmbătă:orele: 9,00-12,00

**Art.2**.-Termenul de dare în folosință gratuită este de 2 ani de zile.

**Art.3**.- Clubul Sportiv Kyokushin Centrura Neagră Dojo Mureș,va respecta cele asumate în cererea nr.5741/2024, și răspunde pentru integritatea participanților la antrenamente.

**Art.4**.- Modalităţi de angajare a răspunderilor şi sancţiunilor vor fi stipulate în contractul de dare în folosință gratuită,care se va încheia între Comuna Acățari și Clubului Sportiv Kyokushin Centrura Neagră Dojo Mureș.

**Art.4**.- Cu aducerea la îndeplinire a prezentei se însărcinează primarul comunei Acăţari,d-ul Osvath Csaba.

**Art.5**.- Prezenta se va comunica Instituţiei Prefectului judeţul Mureş în vederea exercitării controlului cu privire la legalitatea actelor administrative; Primarul comunei Acățari, Clubului Sportiv Kyokushin Centrura Neagră Dojo Mureș şi se va aduce la cunoştinţă publică prin grija secretarului comunei .

Preşedinte de şedinţă,

Nagy Dalma Imola

Contrasemnează,

Secretar general,

Jozsa Ferenc